CELEX ID: 32010R0202
Publication Date: 2010-03-10

Document:
KOMISIJOS REGLAMENTAS (ES) Nr. 202/2010
2010 m. kovo 10 d.
kuriuo iš dalies keičiamas Reglamentas (EB) Nr. 6/2003 dėl krovinių gabenimo keliais statistinių duomenų platinimo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. gegužės 25 d. Tarybos reglamentą (EB) Nr. 1172/98 dėl krovinių vežimo keliais statistinių ataskaitų (1), ypač į jo 6 straipsnį,
kadangi:
(1)
Krovinių vežimo kelių transportu statistiniai duomenys, nurodyti Reglamente (EB) Nr. 1172/98, turėtų būti naudojami kuo intensyviau, užtikrinant atskirų duomenų įrašų konfidencialumą.
(2)
Komisijos reglamentu (EB) Nr. 833/2007 (2), kuriuo nustatoma Tarybos reglamente (EB) Nr. 1172/98 numatyto pereinamojo laikotarpio pabaiga, sudaromos galimybės gauti išsamius 2008 m. ir vėlesnių nacionalinio ir tarptautinio krovinių vežimo kelių transportu srautų duomenis, susijusius su kilmės ir paskirties vieta.
(3)
Siekiant galutinai parengti kelių transporto statistinius duomenis nacionaliniu lygmeniu, valstybėms narėms turi būti sudaryta galimybė naudotis nacionaliniais ir tarptautiniais kilmės ir paskirties vietos duomenimis.
(4)
Tyrėjams ir apskritai mokslo bendruomenei turėtų būti suteikta galimybė mokslo tikslais naudotis duomenimis, perduotais Komisijai (Eurostatui) pagal Reglamentą (EB) Nr. 1172/98, vadovaujantis principais, nustatytais Europos Parlamento ir Tarybos reglamentu (EB) Nr. 223/2009 (3) dėl Europos statistikos.
(5)
Todėl Komisijos reglamentą (EB) Nr. 6/2003 (4) reikėtų atitinkamai iš dalies pakeisti.
(6)
Šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ,
1 straipsnis
Reglamento (EB) Nr. 6/2003 priedas pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. kovo 10 d.

EuroVoc Classification:
Level 1: 100150
100154
100146
Level 2: 100237
100239
100220
100190
100238
Level 3: 2181
494
2494
4539
4256
All Descriptors: 4256
441
4509
4533
5908